CELEX: 62017CN0619
Language: mt
Date: 2017-11-03 00:00:00
Title: Kawża C-619/17: Talba għal deċiżjoni preliminari mressqa mit-Tribunal Supremo (Spanja) fit-3 ta’ Novembru 2017 – Ministerio de Defensa vs Ana de Diego Porras

22.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/26
            
         Talba għal deċiżjoni preliminari mressqa mit-Tribunal Supremo (Spanja) fit-3 ta’ Novembru 2017 – Ministerio de Defensa vs Ana de Diego Porras
   (Kawża C-619/17)
   (2018/C 022/38)
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrent: Ministerio de Defensa
   
      Konvenuta: Ana de Diego Porras
   
      Domandi preliminari
   
   
               1)
            
            
               Il-klawżola 4 tal-Ftehim Qafas dwar xogħol għal terminu fiss [żmien determinat], li tinsab fl-Anness għad-Direttiva 1999/70 (1), għandha tiġi interpretata fis-sens li tipprekludi leġiżlazzjoni nazzjonali li ma tipprovdi ebda kumpens għal terminazzjoni ta’ kuntratt għal żmien determinat dovut għal sostituzzjoni interim ta’ ħaddiem ieħor li għandu dritt irriżervat tal-post tax-xogħol tiegħu, meta din it-terminazzjoni sseħħ minħabba r-reintegrazzjoni tal-ħaddiem issostitwit, u, għall-kuntrarju, tipprovdi tali kumpens meta t-terminazzjoni tal-kuntratt ta’ xogħol issir għal raġunijiet oħra pprovduti mil-liġi?
            
         
               2)
            
            
               Fil-każ ta’ risposta fin-negattiv għall-ewwel domanda, miżura bħal dik stabbilita mil-leġiżlatur Spanjol, li tikkonsisti fl-iffissar ta’ kumpens ta’ 12-il ġurnata għal kull sena servizz, li l-ħaddiem jirċievi meta jintemm kuntratt temporanju inkluż meta l-impjieg temporanju jkun limitat għal kuntratt wieħed biss, jidħol fil-kamp ta’ applikazzjoni tal-klawżola 5 tal-Ftehim Qafas?
            
         
               3)
            
            
               Fil-każ ta’ risposta fl-affermattiv għat-tieni domanda, dispożizzjoni leġiżlattiva li tirrikonoxxi lill-ħaddiema b’kuntratt għal żmien determinat kumpens ta’ 12-il ġurnata għal kull sena servizz meta jintemm il-kuntratt, iżda li teskludi mill-istess kumpens lill-ħaddiema b’kuntratt għal żmien determinat meta l-kuntratt ikun dovut għas-sostituzzjoni interim ta’ ħaddiem li għandu dritt irriżervat tal-post tax-xogħol tiegħu, tmur kontra l-klawżola 5 tal-Ftehim Qafas?
            
         
      (1)  Direttiva tal-Kunsill 1999/70/KE, tat-28 ta’ Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u miċ-CEEP (Edizzjoni Speċjali bil-Malti, Kapitolu 5, Vol. 3, p. 368).